Αθήνα 21.1.2019

**ΔΕΛΤΙΟ ΤΥΠΟΥ**

**Ο ΠΙΣ ΚΑΤΑΔΙΚΑΖΕΙ ΤΗΝ ΕΠΙΘΕΣΗ ΜΕ ΧΗΜΙΚΑ ΕΝΑΝΤΙΩΝ ΤΟΥ ΠΛΗΘΟΥΣ ΠΟΥ ΔΙΑΔΗΛΩΝΕ ΕΙΡΗΝΙΚΑ ΣΤΟ ΣΥΝΤΑΓΜΑ**

Την απαράδεκτη και απροκάλυπτη επίθεση της Αστυνομίας με ρίψεις χημικών εναντίον των πολιτών που συμμετείχαν στο συλλαλητήριο στο Σύνταγμα για το μεγάλο εθνικό ζήτημα της Μακεδονίας, καταδικάζει ο Πανελλήνιος Ιατρικός Σύλλογος.

Με την επίθεση αυτή τέθηκε σε κίνδυνο η υγεία και η ζωή ηλικιωμένων και παιδιών.

Θα πρέπει επιτέλους η Αστυνομία να προφυλάσσει τη ζωή και την ασφάλεια των ανθρώπων που μετέχουν σε ειρηνικά συλλαλητήρια, σεβόμενοι το δημοκρατικό δικαίωμα κάθε πολίτη και απομονώνοντας κάθε κακοποιό στοιχείο που προσπαθεί να παρεισφρήσει σε αυτά.

Ο Πανελλήνιος Ιατρικός Σύλλογος έχει υποχρέωση να υπηρετεί την υγεία των πολιτών τονίζοντας για μία ακόμη φορά ότι τα αστυνομικά όργανα είναι ταγμένα στην υπηρεσία του πολίτη και πρέπει να προστατεύουν τη ζωή και την ασφάλειά του και όχι να την θέτουν σε κίνδυνο.

Πολιτική και φυσική ηγεσία του Υπουργείου Προστασίας του Πολίτη πρέπει να ενσκήψουν στο ζήτημα αυτό, προκειμένου να μην έχουμε στο μέλλον ανάλογα επεισόδια.

ΑΠΟ ΤΟ ΓΡΑΦΕΙΟ ΤΥΠΟΥ ΤΟΥ Π.Ι.Σ.